Document ID: 31999D0120

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιανουαρίου 1999 για την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζώων [κοινοποιηθείσα υπό τον αριθμό Ε(1999) 196] (Κείμενο που παρουσιάζει ενδιαφέρον για τον ΕΟΧ) (1999/120/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε τελευταία από την οδηγία 98/603/ΕΚ (2), και ιδίως το άρθρο 2 παράγραφος 4 και το άρθρο 7,
Εκτιμώντας:
ότι η οδηγία 92/118/ΕΟΚ του Συμβουλίου (3), όπως τροποποιήθηκε τελευταία από την οδηγία 97/79/ΕΚ (4), θεσπίζει ότι τα έντερα ζώων μπορούν να εισάγονται από οποιαδήποτε τρίτη χώρα 7
ότι η οδηγία 77/99/ΕΟΚ του Συμβουλίου (5), όπως τροποποιήθηκε τελευταία από την οδηγία 97/76/ΕΚ (6), θεσπίζει όρους που διέπουν την παραγωγή, διάθεση στην αγορά και την εισαγωγή καθαρισμένων, αλατισμένων ή αποξηραμένων ή/και θερμασμένων στομάχων, κύστεων και εντέρων 7
ότι έχουν καταρτισθεί οι απαιτήσεις υγειονομικής και κτηνιατρικής πιστοποίησης για τρίτες χώρες όσον αφορά την εισαγωγή ζωικών εντέρων με την απόφαση 94/187/ΕΚ της Επιτροπής (7), όπως τροποποιήθηκε τελευταία από την απόφαση 96/106/ΕΚ (8) 7
ότι η Επιτροπή έχει λάβει από ορισμένες τρίτες χώρες πίνακες εγκαταστάσεων, με εγγυήσεις ότι πληρούν πλήρως τις σχετικές κοινοτικές υγειονομικές απαιτήσεις και ότι εάν μια εγκατάσταση παύσει να πληροί τις απαιτήσεις αυτές, θα ανασταλούν οι εξαγωγικές δραστηριότητές της προς την Ευρωπαϊκή Κοινότητα 7
ότι η Επιτροπή δεν ήταν σε θέση να διαπιστώσει σε όλες τις σχετικές τρίτες χώρες την τήρηση των κοινοτικών απαιτήσεων από τις εγκαταστάσεις τους και την αξιοπιστία των εγγυήσεων που χορηγήθηκαν από τις αρμόδιες αρχές 7
ότι η περίοδος κατά τη διάρκεια της οποίας τα κράτη μέλη επιτρεπόταν να συνεχίσουν την εισαγωγή ζωικών εντέρων από τις εγκαταστάσεις που είχαν αναγνωρισθεί, έληξε στις 31 Δεκεμβρίου 1998 7
ότι, κατά τη λήξη της περιόδου αυτής, οι τρίτες χώρες, οι οποίες δεν είχαν διαβιβάσει τους πίνακες των εγκαταστάσεών τους σύμφωνα με τους κοινοτικούς κανόνες, δεν επιτρέπεται πλέον να εξάγουν ζωικά έντερα στην Κοινότητα 7
ότι μπορούν, κατά συνέπεια, να καταρτισθούν προσωρινοί πίνακες εγκαταστάσεων που παράγουν ζωικά έντερα σύμφωνα με τη διαδικασία που καθορίζεται στην απόφαση 95/408/ΕΚ, όσον αφορά ορισμένες χώρες 7
ότι, ωστόσο, ορισμένες τρίτες χώρες δεν διαβίβασαν τους πίνακες των εγκαταστάσεών τους εγκαίρως και λόγω τεχνικών προβλημάτων καθυστερεί η κατάρτιση υγειονομικού πιστοποιητικού 7 ότι, κατά συνέπεια, είναι αναγκαίο να παρασχεθεί, ως μεταβατικό μέτρο, μια πρόσθετη περίοδος για την εισαγωγή εντέρων, στομάχων και κύστεων από τις εν λόγω τρίτες χώρες, προκειμένου να μην διακοπεί το εμπόριο 7 ότι, στην περίπτωση αυτή, η αρμόδια αρχή των σχετικών τρίτων χωρών πρέπει να πιστοποιήσει ότι τα έντερα, στόμαχοι και κύστεις παράχθηκαν υπό κατάλληλες υγειονομικές συνθήκες 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές ζωικών εντέρων από τις εγκαταστάσεις που φαίνονται στο συνημμένο παράρτημα.
2. Οι εισαγωγές ζωικών εντέρων συνεχίζουν να υπόκεινται στις υπόλοιπες κοινοτικές κτηνιατρικές διατάξεις.
Άρθρο 2
Τα κράτη μέλη επιτρέπουν τις εισαγωγές εντέρων, στομάχων και κύστεων από εγκαταστάσεις τρίτων χωρών που δεν περιλαμβάνονται στο κατάλογο του παραρτήματος, αλλά για τις οποίες η αρμόδια αρχή της τρίτης χώρας έχει πιστοποιήσει ότι τα έντερα, στόμαχοι και κύστεις έχουν παραχθεί υπό κατάλληλες υγειονομικές συνθήκες για μια μεταβατική περίοδο μέχρι τις 31 Μαρτίου 1999.
Άρθρο 3
Η παρούσα απόφαση αρχίζει να ισχύει από την 1η Ιανουαρίου 1999.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 27 Ιανουαρίου 1999.

Labels: 17
5
0
3
6